Í lögum um þjónustu við fatlað fólk með langvarandi þjónustuþarfir , 4. gr. um yfirstjórn og eftirlit ráðherra , er kveðið á um að ráðherra skuli hafa eftirlit með framkvæmd laganna . Meðal annars er kveðið á um að þjónusta , starfsemi og rekstur sveitarfélaga og annarra aðila samkvæmt lögunum sé í samræmi við markmið þeirra , að setja skuli reglugerðir og reglur samkvæmt þeim og öðrum skuldbindingum á sviði mannréttindamála . Einnig er kveðið á um að ráðherra skuli hafa umsjón með gerð þjónustu - og gæðaviðmiða í samvinnu við Samband íslenskra sveitarfélaga og hagsmunasamtök fatlaðs fólks . Ráðherra fól Gæða - og eftirlitsstofnun félagsþjónustu og barnaverndar ofangreind verkefni . Á grundvelli þess vinnur starfshópur undir stjórn Gæða - og eftirlitsstofnunarinnar nú að gerð gæðaviðmiða . Samstarfsaðilar eru Öryrkjabandalag Íslands , Landssamtökin Þroskahjálp , Samband íslenskra sveitarfélaga , Samtök félagsmálastjóra , velferðarsvið Reykjavíkurborgar og Greiningar - og ráðgjafarstöð ríkisins . Gæðaviðmiðum er ætlað að : skýra þær kröfur sem gerðar eru til þjónustunnar að lágmarki , leggja grunn að meiri gæðum og öryggi þjónustunnar , stuðla að samræmingu þjónustunnar , óháð þjónustuveitanda og staðsetningu á landinu . Gæðaviðmið eiga sér oftast stoð í lögum eða alþjóðlegum skuldbindingum og eru ekki fyrirmæli eða tilskipanir heldur leiðbeinandi . Gæðaviðmið gagnast jafnt þjónustuveitendum , eftirlitsaðilum og notendum þjónustu . Á tímabilinu febrúar til maí voru haldnir sex fundir í starfshópnum . Í upphafi var verkefnið afmarkað og lagaumhverfið greint með hliðsjón af þeim þáttum sem gæðaviðmið gætu eða ættu að taka til . Tekið er mið af þekkingu og reynslu annarra þjóða , svo sem Norðurlandanna , Englands , Skotlands , Möltu og Ástralíu . Horft er til útkomumiðaðra gæðaviðmiða , það er hverju þjónustan skilar notandanum . Eftir hlé sumarið 2019 verður þráðurinn tekinn upp með haustinu og áætlað að gæðaviðmið fyrir þjónustu við fatlað fólk verði kynnt á vormánuðum 2020 .